

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.127**

(prot. Nr.9, 15.§)

**Par finansiālā atbalsta sniegšanu centralizēto ūdensvada tīklu būvniecībai**

Pamatojoties uz likuma “Par pašvaldībām” 14.panta pirmās daļas 1.punktu un 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, ņemot vērā iepirkumu procedūras “Centralizēto ūdensvada tīklu būvniecība posmā no Sliežu ielas līdz dzīvojamām mājām Birķeneļu ielā 2, 3, Daugavpilī”, identifikācijas Nr.DŪSP-2019/13, rezultātus, ievērojot Daugavpils pilsētas domes Pilsētas saimniecības komitejas 2020.gada 5.marta atzinumu un Daugavpils pilsētas domes Finanšu komitejas 2020.gada 5.marta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt sabiedrības ar ierobežotu atbildību „Daugavpils ūdens” projektu “Centralizēto ūdensvada tīklu būvniecība posmā no Sliežu ielas līdz dzīvojamām mājām Birķeneļu ielā 2, 3, Daugavpilī”, un piešķirt projekta realizācijai 44 498 EUR (četrdesmit četri tūkstoši četri simti deviņdesmit astoņi euro) no pamatbudžeta programmas “Izdevumi neparedzētiem gadījumiem” un apstiprināt pamatbudžeta ieņēmumu un izdevumu tāmes grozījumus saskaņā ar pielikumu.
2. Projekta finansēšanai veikt ieguldījumu sabiedrības ar ierobežotu atbildību „Daugavpils ūdens” (vienotais reģistrācijas Nr.41503002432, juridiskā adrese: Ūdensvada iela 3, Daugavpils, LV – 5401) pamatkapitālā 44 498 EUR (četrdesmit četri tūkstoši četri simti deviņdesmit astoņi euro) apmērā.
3. Uzdot sabiedrībai ar ierobežotu atbildību „Daugavpils ūdens” iesniegt dalībnieku sapulcei pamatkapitāla palielināšanas noteikumus un statūtu grozījumus.

|  |  |
| --- | --- |
| Pielikumā: | Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2020.gadam. |

Domes priekšsēdētājs *(personiskais paraksts)* A.Elksniņš